ທ່ານ Netanyahu ເດີນທາງມາ ສຫລ ເພື່ອຫາທາງຢຸດ ຂໍ້ຕົກລົງນີວເຄລຍ ກັບອິຣ່ານ
ນາຍົກ ລມຕ ອິສຣາແອລ ມີກຳນົດ ຈະກ່າວຄຳປາໄສ ຕໍ່ລັດຖະສະພາສະຫະລັດ ໃນວັນອັງຄານ ຊຶ່ງພາໃຫ້ມີການໂຕ້ແຍ້ງກັນ.
ນາຍົກລັດຖະມົນຕີ Benjamin Netanyahu ແຫ່ງອິສຣາ ແອລ ກຳລັງມຸ້ງໜ້າມາຍັງວໍຊິງຕັນ ບ່ອນທີ່ທ່ານມີກຳນົດ ຈະກ່າວຄຳປາໄສ ຕໍ່ລັດຖະສະພາສະຫະລັດ ຊຶ່ງໄດ້ກາຍ ມາເປັນບັນຫາໂຕ້ແຍ້ງກັນນັ້ນ ນາຍົກລັດຖະມົນຕີອິສຣາແອລ ກ່າວໃນວັນອາທິດມື້ນີ້ ທີ່ ສະໜາມບິນ Ben Gurion ວ່າ ທ່ານກຳລັງເດີນທາງໄປ ເພື່ອພະຍາຍາມ ແລະຢຸດຂໍ້ຕົກລົງນີວເຄລຍກັບອິຣ່ານ ທຳນຽບຂາວມີຄວາມໂມໂຫ ທີ່ ປະທານສະພາ ຕ່ຳສະຫະລັດ ທ່ານ John Boehner ສັງກັດພັກ Republican ບໍ່ໄດ້ປຶກສາຫາລືກັບທຳນຽບຂາວ ກ່ອນຈະເຊື້ອເຊີນໃຫ້ທ່ານ Netanyahu ມາກ່າວຄຳປາໄສ ຕໍ່ລັດຖະສະພາສະຫະລັດ ນັ້ນ ພວກສະມາຊິກສະພາສັງກັດພັກເດໂມແກຣັດ ບາງທ່ານວາງແຜນບໍ່ເຂົ້າຮ່ວມ ເພື່ອ ສະແດງການຄັດຄ້ານ ຕໍ່ການກ່າວປາໄສຂອງທ່ານ Netanyahu ໃນວັນອັງຄານມື້ຮືນີ້ ທ່ານນາງ Susan Rice ທີ່ປຶກສາດ້ານຄວາມປອດໄພແຫ່ງຊາດ ເອີ້ນແຜນການຂອງ ທ່ານ Netanyahu ນັ້ນວ່າ  ທ່ານນາງກ່າວ ໃນສັບປະດາຜ່ານມາວ່າ ສາຍພົວພັນລະຫວ່າງສະຫະລັດກັບອິສຣາແອລ  ແຕ່ບັດນີ້ ໄດ້ຖືກຂັດຂວາງໂດຍການເຄື່ອນໄຫວຕ່າງໆຂອງຝ່າຍດຽວ ໃນຫວ່າງໄວໆມານີ້ ທ່ານ Netanyahu ທີ່ກຳລັງປະເຊີນໜ້າກັບການຖືກເລືອກຕັ້ງໃໝ່ໃນທ້າຍເດືອນນີ້ ກ່າວ ໃນວັນອາທິດມື້ນີ້ວ່າ ທ່ານຈະ  ເພື່ອຮັບປະກັບອະນາຄົດຂອງອິສຣາແອລ ໃນວັນເສົາວານນີ້ ນາຍົກລັດຖະມົນຕີອິສຣາແອລ ກ່າວວ່າ ທ່ານເຄົາລົບນັບຖືປະທານາ ທິບໍດີ ບາຣັກ ໂອບາມາ ແລະເຊື່ອໃນການມີສາຍພົວພັນທີ່ໝັ້ນແກ່ນກັບສະຫະລັດ ແຕ່ທ່ານກ່າວວ່າ ຄວາມປອດໄພຂອງອິສຣາແອລ ແມ່ນພັນທະໜ້າທີ່ອັນສູງສຸດຂອງທ່ານ